গল্প বলুন, আন্তর্জাতিক কনটেন্ট স্রষ্টাদের আহ্বান প্রধানমন্ত্রীর

ওয়েবডেস্ক: আন্তর্জাতিক কনটেন্ট ক্রিয়েটর বা স্রষ্টাদের (Content Creators) ভারতে আসার আহ্বান জানালেন প্রধানমন্ত্রী নরেন্দ্র মোদি (Narendra Modi)। তিনি বললেন, আসুন, আপনাদের গল্প বলুন। বৃহস্পতিবার মুম্বইয়ে ওয়েভ সামিটের (Wave Summit) উদ্বোধনী অনুষ্ঠানে প্রধানমন্ত্রী ভারতে এখন উদীয়মান সূর্যের কমলা অর্থনীতি চলছে বলে মন্তব্য করেন। প্রধানমন্ত্রী বলেন, শেষ শতকে ভারতীয় সিনেমা (Indian Cinema) ভারতকে বিশ্বের প্রতিটি প্রান্তে জনপ্রিয় করতে সফল। রাশিয়ায় রাজ কাপুরের জনপ্রিয়তা, সত্যজিত রায়ের কানে ও অস্কারে আরআরআরের সাফল্য তারই প্রমাণ। এদিন প্রধানমন্ত্রী ওয়ার্ল্ড অডিও ভিস্যুয়াল অ্যান্ড এন্টারটেইনমেন্ট সামিট ২০২৫-এর উদ্বোধন করেন মুম্বইয়ে। প্রধানমন্ত্রী এটিকে রূপান্তর ঘটানো প্ল্যাটফর্ম বলে বর্ণনা করেন। যেখানে এক ছাতারা তলায় সবাই হাজির।

প্রধানমন্ত্রী বলেন, ১০০টির বেশির দেশ থেকে শিল্পী, নীতি নির্ধারক, বিনিয়োগকারীরা এক ছাতার নীচে জড়ো হয়েছেন। এই প্ল্যাটফর্ম প্রত্যেক শিল্পীর, প্রত্যেক স্রষ্টার। মেধা ও সৃষ্টিশীলতার আন্তর্জাতিক বাস্তুতন্ত্রের ভিত্তি স্থাপন করছি আমরা।

আরও পড়ুন: সিআরপিএফ জওয়ানের পাকিস্তানি স্ত্রীকে দেশ ছাড়তে হবে…

প্রধানমন্ত্রী বলেন, অরেঞ্জ ইকনমির প্রধান তিনটি স্তম্ভ কনটেন্ট বা বিষয়, ক্রিয়েটিভিটি বা সৃষ্টিশীলতা ও কালচার বা সংস্কৃতি।